เงินบาทเปิด 32.34/37
ธนาคารซีไอเอ็มบีไทย รายงาน เงินบาทเปิด 32.34/37 ทรงตัวจากวานนี้ หลังตปท.หยุดยาว-รอดูการเมืองในประเทศ
2 เม.ย. 2553

ธนาคารซีไอเอ็มบีไทย รายงาน เงินบาทเปิด 32.34/37 ทรงตัวจากวานนี้ หลังตปท.หยุดยาว-รอดูการเมืองในประเทศ
นักเงินบริหารเงินธนาคารซีไอเอ็มบีไทย เปิดเผยว่า เงินบาทเปิดตลาดเช้าวันนี้ที่ระดับ 32.34/37 บาท/ดอลลาร์ ถือว่าทรงตัวเมื่อเทียบกับเย็นวานนี้ 
สำหรับความเคลื่อนไหวของค่าเงินสกุลหลักต่างประเทศ เงินเยนเปิดตลาดที่ระดับ 93.77/80 เยน/ดอลลาร์ ส่วนค่าเงินยูโรเปิดตลาดที่ระดับ 1.3571/3574 ดอลลาร์/ยูโร 
สำหรับปัจจัยวันนี้ กระทรวงแรงงานสหรัฐเปิดเผยตัวเลขการจ้างงานนอกภาคเกษตรเดือนมี.ค., ต่างประเทศก็ยังมีตัวเลขทยอยออกมาเพราะวานนี้เป็นวันสุดท้ายที่มีตัวเลขเศรษฐกิจออกมาก่อนหยุดอีสเตอร์ ซึ่งจะกลับมาเปิดทำการอีกทีในวันที่ 6 เม.ย.ก็ให้รอดูตัวเลขตาม Schedule และยังคงต้องติดตามสถานการณ์การเมืองภายในประเทศต่อไป
นักบริหารเงิน คาดว่าวันนี้เงินบาทน่าจะยังเคลื่อนไหวแคบๆในกรอบระหว่าง 32.30-32.45 บาท/ดอลลาร์